Er gentel am eus a gomz diwar benn ar yezhoù keltiek er bed a-vremañ hag eus marv ha saveteiñ ar yezhoù dre vras (ur gentel eus an dedennusañ) e omp o komz eus an iwerzhoneg, ha penaos ez eus kasoni gant an dud evit ho yezh, dre ma 'z int bet rediet d'he deskiñ er skol. Kaoz a zo bet eus ar c'helenn dister,  eus an diezhomm a zo eus ar yezh en deiz a hiziv, hag an dismegañs pe ar gasoni a zo gant an darn vrasañ evit ar yezh vroadel. Anat deoc'h n'on ket deuet 'maez eus ar gentel gant ur pikol mousc'hoarzh. Ma n'eo ket gouest ur vro e lec'h m'emañ ur yezh en arvar yezh ofisiel da ober ar peadra d'he saveteiñ… Ha ma teu kasoni evit ar yezh (ha n'eo ket hanter gasoni, me lavar deoc'h) dre ar pezh a vez graet d'he derc'hel bev, petra ober ? Petra a c'hellomp ni paour-kaezh tud ober ?